b'\n_START_ARTICLE_\nBeatriz Pla Navarro\n_START_SECTION_\nBiografia\n_START_PARAGRAPH_\nVa tenir molt clara la seva vocaci\xc3\xb3 des de petita, i va debutar amb 14 anys amb un petit paper al Teatre Mar\xc3\xada Guerrero. Des d\'aquell moment, l\'actriu va comen\xc3\xa7ar a participar en un gran nombre d\'obres, com Mariana Pineda, La zapatera prodigiosa o Cuidado con las personas formales. Encara que va estar, a finals de la d\xc3\xa8cada dels 70, alguns anys apartada, l\'any 1981 va participar novament en l\'obra Los habitantes de la casa deshabitada, ja que va haver de substituir l\'actriu que la interpretava, que era Amparo Bar\xc3\xb3. I, l\'any 1985 va participar en una revista musical, Con ellos lleg\xc3\xb3 la risa._NEWLINE_A finals dels 80 va seguir en els escenaris, on vam poder veure en obres com El hotelito, d\'Antonio Gala, L\xc3\xa1zaro en el laberinto o A media luz los tres. T\xc3\xa9 m\xc3\xa9s experi\xc3\xa8ncia  en teatre i televisi\xc3\xb3 que a la pantalla gran, per\xc3\xb2 ha treballat en alguns llargmetratges com Brujas, Coraz\xc3\xb3n loco, Sprint especial o Ninette, aix\xc3\xad com en diversos curtmetratges. Quant a la pantalla petita, que li ha donat una gran popularitat, va debutar l\'any 1978 al programa de Jos\xc3\xa9 Antonio Plaza "625 l\xc3\xadneas"._NEWLINE_El 1982 es va incorporar al reeixit concurs Un, dos, tres... responda otra vez, amb diversos papers tamb\xc3\xa9 c\xc3\xb2mics, com els de Una hija m\xc3\xa1s, Lleno, por favor, \xc2\xbfQui\xc3\xa9n da la vez?, Carmen y familia, M\xc3\xa1s que amigos, Compa\xc3\xb1eros o Paco y Veva. L\'any 2004 va entrar a formar part  de la s\xc3\xa8rie Aqu\xc3\xad no hay quien viva, en el paper de Maria Jes\xc3\xbas V\xc3\xa1zquez Fuentes, "la Torrijas", mare de Belen, paper interpretat per Malena Alterio. El 2007 s\'incorpora a la s\xc3\xa8rie La que se avecina, en el paper de Gregoria Guti\xc3\xa9rrez, casada amb Vicente i mare de Javier. L\'any 2011 Beatriz va comen\xc3\xa7ar a treballar en la s\xc3\xa8rie Los misterios de Laura, interpretant el paper de Maribel del Bosque, mare de Laura._NEWLINE_L\'actriu ha aconseguit al llarg de la seva traject\xc3\xb2ria professional un gran nombre de premis i reconeixements, com el Premi de la Uni\xc3\xb3 d\'Actors a la millor actriu protagonista de TV pel seu paper a Compa\xc3\xb1eros, el Fotogramas de Plata a la millor actriu de teatre per Misery o el Premi Pepe Isbert del Festival Internacional de Cinema de Com\xc3\xa8dia de Pen\xc3\xadscola, entre d\'altres.'